cyanic-selkie/wikianc huggingface dataset:
মোহাম্মদ বিন জায়েদ আল নাহিয়ান
শেখ মোহাম্মদ বিন জায়েদ আল নাহিয়ান যিনি MBZ নামেও পরিচিত, তিনি সংযুক্ত আরব আমিরাত (UAE) এর তৃতীয় রাষ্ট্রপতি এবং আবুধাবির শাসক। তিনি শেখ জায়েদ বিন সুলতান আল নাহিয়ানের তৃতীয় পুত্র, যিনি সংযুক্ত আরব আমিরাতের প্রথম রাষ্ট্রপতি এবং আবুধাবির শাসক ছিলেন। জায়েদ ২০০৪ সালের নভেম্বরে মারা যান এবং তার বড় ছেলে, মোহাম্মদের সৎ ভাই শেখ খলিফা বিন জায়েদ তার পদে স্থলাভিষিক্ত হয়ে সংযুক্ত আরব আমিরাতের দ্বিতীয় প্রেসিডেন্ট নির্বাচিত হন। ২০১৪ সালের জানুয়ারিতে খলিফা যখন স্ট্রোকের শিকার হন, তখন মোহাম্মদ আবুধাবির শাসক ছিলেন, তিনি সংযুক্ত আরব আমিরাতের নীতিনির্ধারণের প্রায় প্রতিটি দিক নিয়ন্ত্রণ করেছিলেন। আবুধাবির ক্রাউন প্রিন্স হিসেবে আবুধাবির আমিরাতের অধিকাংশ দৈনন্দিন সিদ্ধান্ত গ্রহণের দায়িত্ব তাকে অর্পণ করা হয়েছিল। গবেষকরা বিন জায়েদকে স্বৈরাচারী শাসনের শক্তিশালী নেতা হিসেবে চিহ্নিত করেছেন।  কিন্তু সংযুক্ত আরব আমিরাতের জনগণ তাঁর প্রেসিডেন্সিতে কোনো আপত্তি জানায়নি। ২০১৯ সালে, দ্য নিউ ইয়র্ক টাইমস তাকে সবচেয়ে শক্তিশালী আরব শাসক এবং পৃথিবীর অন্যতম শক্তিশালী ব্যক্তি হিসাবে চিহ্নিত করে।  টাইম পত্রিকা কর্তৃক ২০১৯ সালে ১০০ জন সবচেয়ে প্রভাবশালী ব্যক্তির একজন হিসাবেও তাঁর নাম তালিকাভুক্ত করা হয়েছিল। ২০২২ সালের ১৩ মে শেখ খলিফার মৃত্যুর পর তিনি আবুধাবীর শাসক হন; এবং পরের দিন সংযুক্ত আরব আমিরাতের প্রেসিডেন্ট নির্বাচিত হন।
প্রাথমিক জীবন
শেখ মোহাম্মদ বিন জায়েদ ১৯৬১ সালের ১১ মার্চ আল আইনে জন্মগ্রহণ করেন যা তখনকার ট্রুশিয়াল স্টেট ছিল। তিনি সংযুক্ত আরব আমিরাতের প্রথম রাষ্ট্রপতি এবং আবুধাবির শাসক জায়েদ বিন সুলতান আল নাহিয়ান এবং তার তৃতীয় স্ত্রী শেখা ফাতিমা বিনতে মুবারক আল কেতবির তৃতীয় পুত্র। মোহাম্মদের ভাইরা হলেন: হামদান, হাজ্জা, সাঈদ, ইসা, নাহিয়ান, সাইফ, তাহনউন , মনসুর, ফালাহ, দিয়াব, ওমর ও খালিদ (পাশাপাশি চার মৃত ভাই; খলিফা , সুলতান, নাসের ও আহমেদ)। এরা ছাড়াও তার কয়েকজন বোন রয়েছেন। তবে এদের মধ্যে পাঁচজন তাঁর আপন ভাই। হামদান, হাজ্জা , তাহনউন , মনসুর এবং আবদুল্লাহ। এদেরকে বনি ফাতিমা বা ফাতেমার পুত্র হিসেবে উল্লেখ করা হয়।
বুঝশক্তি হওয়ার পর তার বাবা শেখ জায়েদ তাকে মরক্কোতে পাঠান। যাতে সেখানে সে শৃঙ্খলা ও অভিজ্ঞতা অর্জন করতে পারে। তিনি তাকে ভিন্ন পদবি দেখিয়ে একটি পাসপোর্ট তৈরি করে দিয়েছিলেন, যাতে সেখানে কেউ তাকে চিনে রাজকীয় আচরণ করতে না পারে। মোহাম্মদ বেশ কয়েক মাস স্থানীয় একটি রেস্তোরাঁয় ওয়েটার হিসেবে কাজ করেম। তখন তিনি নিজের খাবার নিজেই তৈরি করতেন এবং নিজেই লন্ড্রি করতেন। মোহাম্মদ তার তৎকালীন জীবনের বর্ণনা দিয়েছিলেন এভাবে যে, ফ্রিজে এক বাটি তাবুলেহ থাকত এবং আমি দিনের পর দিন তা খেতে থাকতাম, যতক্ষণ না তার উপরে এক ধরনের ছত্রাক তৈরি হয়।
শেখ মোহাম্মদ ১৮ বছর বয়স পর্যন্ত আল আইন, আবুধাবির স্কুল এবং গর্ডনস্টোনের গ্রীষ্মকালীন স্কুলে শিক্ষা গ্রহণ করেন। তখন তার পিতা ইজ্জেদিন ইব্রাহিম নামে একজন সম্মানিত মিশরীয় মুসলিম ব্রাদারহুডপন্থি ইসলামি পণ্ডিতকে তার শিক্ষার দায়িত্বে নিযুক্ত করেন। ১৯৭৯ সালের এপ্রিল মাসে তিনি রয়্যাল মিলিটারি একাডেমি, স্যান্ডহার্স্টে যোগ দেন।  স্যান্ডহার্স্টে থাকাকালীন তিনি একটি মৌলিক আর্মকোর্স, একটি ফ্লাইকোর্স, একটি প্যারাসুটিস্ট কোর্স এবং কৌশলগত প্রশিক্ষণ সম্পন্ন করেন। স্যান্ডহার্স্টে থাকাকালীন তার সাথে হনপাহাং আব্দুল্লাহর সাথে পরিচয় হয়, যিনি পরে মালয়েশিয়ার রাজা হন। তারা দুজনেই রয়্যাল মিলিটারি একাডেমি স্যান্ডহার্স্টের ক্যাডেট অফিসার ছিলেন।
এরপর মোহাম্মদ শারজাহতে অফিসার্স ট্রেনিং কোর্সে যোগ দিতে নিজ দেশ সংযুক্ত আরব আমিরাতে দেশে ফিরে আসেন। তিনি সংযুক্ত আরব আমিরাতের সামরিক বাহিনীতে রাষ্ট্রপতি-গার্ড থেকে শুরু করে আমিরাতি বিমান বাহিনীর একজন পাইলট পর্যন্ত বেশ কয়েকটি সেক্টরে কর্মকতা হিসেবে ভূমিকা পালন করেছেন।
তার নামে যে জায়গার নামকরণ হয়েছে
২০২১ সালের এপ্রিলে ইন্দোনেশিয়ার রাষ্ট্রপতি- সচিবের নির্দেশে ইন্দোনেশিয়ার জাকার্তা-সিকাম্পেক এলিভেটেড টোল রোডের নাম পরিবর্তন করে শেখ মোহাম্মদ বিন জায়েদ স্কাইওয়ে (জালান লায়াং মোহাম্মদ বিন জায়েদ ) রাখা হয়েছিল।
মানবসেবা
শেখ মোহাম্মদ মানব পাচারের বিরুদ্ধে লড়াই করার জন্য জাতিসংঘের গ্লোবাল ইনিশিয়েটিভকে 55 মিলিয়ন AED উপহার দেন। রিচিং দ্য লাস্ট মাইল ফান্ডের জন্য তিনি $100 মিলিয়ন সংগ্রহ করতে প্রতিজ্ঞাবদ্ধ হয়েছিলেন। আফগানিস্তান ও পাকিস্তানে শিশুদের টিকা দেওয়ার কার্যক্রম পরিচালনার জন্য $50 মিলিয়নে অর্থ দান করেছেন।  এছাড়াও রোল ব্যাক ম্যালেরিয়া পার্টনারশিপে তিনি $৩০ মিলিয়ন অর্থের অবদান রেখেছেন।
মোহাম্মদ বিন জায়েদ ২০১৭ সালে প্রতিষ্ঠিত লুভরে আবুধাবি, ২০১৭ সালে প্রতিষ্ঠিত গুগেনহেইম আবু ধাবি এবং কাসর আল হোসনের মতো সাংস্কৃতিক ও ঐতিহ্যবাহী স্থাপনা এবং শিল্প জাদুঘর স্থাপনের কাজে জড়িত ছিলেন।
সামরিক জীবন
মোহাম্মদ বিন জায়েদ তার বিগত জীবনে প্রেসিডেন্সিয়াল গার্ড, বিমানবাহিনীতে পাইলট, আমিরাতি বাহিনীর প্রতিরক্ষা কমান্ডার এবং সশস্ত্র বাহিনীর ডেপুটি চিফ অফ স্টাফ হিসেবে দায়িত্ব পালন করেছেন। ২০০৫ সালে তিনি সংযুক্ত আরব আমিরাতের সশস্ত্রবাহিনীর ডেপুটি সুপ্রিম কমান্ডার নিযুক্ত হন এবং তদনুসারে লেফটেন্যান্ট জেনারেল পদে উন্নীত হন।
১৯৯০ এর দশকের গোড়ার দিকে যখম মোহাম্মদ একজন সহকারী সেক্রেটারি অফ সেস্ট ছিলেম, তিনি রিচার্ড ক্লার্ককে বলেছিলেন যে, তিনি F-16 ফাইটার জেট কিনতে চান। ক্লার্ক তখন এই বলে উত্তর দিয়েছিলেন যে, তিনি অবশ্যই F-16A বলতে চাইছেন, যে মডেলের জেট পেন্টাগন সাধারণত তার মিত্রদের কাছে বিক্রি করে। তা শুনে মোহাম্মাদ বলেছিলেন যে, এটার পরিবর্তে তিনি আরো উন্নত রাডার ও অস্ত্রসম্মত একটি নতুন মডেল কিনতে চান, যে সম্পর্কে তিনি "এভিয়েশন উইকে" পড়েছিলেন। ক্লার্ক তাকে বলেছিলেন যে, সেই মডেলটি এখন আর নেই। কারণ সামরিক বাহিনী সেটার প্রয়োজনীয় গবেষণা ও উন্নয়ন করেনি। মোহাম্মদ বলেন, তাহলে ইউএই গবেষণা ও উন্নয়নের জন্য অর্থ প্রদান করবে। পরবর্তীতে সেই আলোচনা লাগাতার কয়েক বছর ধরে চলেছিল এবং ক্লার্কের মতে, "তিনি ইউএস এয়ার ফোর্সের চেয়ে উন্নত F-16 নিয়েই সেই আলোচনা শেষ করেছিলেন"।
মোহাম্মদ নিজ দেশের স্কুলে জুজুৎসু বাধ্যতামূলক করেছেন। ২০১৪ সালে তিনি একটি সামরিক খসড়া তৈরি করে তরুণ আমিরাতীদের এক বছরের জন্যে বুটক্যাম্পে যোগদান করতে বাধ্য করেন। আমিরাতি সামরিক বাহিনীকে পুনর্গঠিত করার লক্ষ্যে তিনি অস্ট্রেলিয়ার স্পেশাল অপারেশন কমান্ডের অবসরপ্রাপ্ত প্রাক্তন প্রধান মেজর জেনারেল মাইক হিন্দমার্শ আমন্ত্রণ জানান। নিউইয়র্ক টাইমসের মতে, মোহাম্মদের এমন দৃষ্টিভঙ্গির ফলস্বরূপ সংযুক্ত আরব আমিরাতের সশস্ত্র বাহিনী ইসরায়েল ব্যতীত এই অঞ্চলের সেরা সজ্জিত ও প্রশিক্ষিত সামরিক বাহিনীতে পরিণত হয়েছে।
মোহাম্মদের নেতৃত্বে সংযুক্ত আরব আমিরাতের সশস্ত্র বাহিনী তাদের স্বল্প সক্রিয়কর্মী থাকা সত্ত্বেও নিজেদের সক্রিয়তা এবং কার্যকর সামরিক ভূমিকার ফলস্বরূপ মার্কিন যুক্তরাষ্ট্রের সশস্ত্র বাহিনীর জেনারেল এবং সাবেক মার্কিন প্রতিরক্ষা সচিব জেমস ম্যাটিস কর্তৃক "লিটল স্পার্টা" নামে ভূষিত হয়। ২০২০ সালের একটি সমীক্ষা অনুসারে মোহাম্মদের সংস্কার সংযুক্ত আরব আমিরাতের সামরিক বাহিনীর কার্যকারিতা সফলভাবে বৃদ্ধি করেছে।
কর্তৃত্ববাদী নীতি:
রাজনৈতিক বিশ্লেষকরা মোহাম্মদ বিন জায়েদকে স্বৈরাচারী শাসনের শক্তিশালী নেতা হিসেবে চিহ্নিত করেছেন।   কারণ তার দেশে কোনো অবাধ ও সুষ্ঠ নির্বাচন নেই।সেখানে রাজনৈতিক ও নাগরিক অধিকার সীমিত, বাক স্বাধীনতা নিয়ন্ত্রিত  এবং দেশে কোনো স্বাধীন মিডিয়া নেই। মানবাধিকার সংস্থা অ্যামনেস্টি ইন্টারন্যাশনাল এবং হিউম্যান রাইটস ওয়াচের মতে, সংযুক্ত আরব আমিরাতে নির্যাতন ও নির্বিচারে আটক চলে এবং নাগরিক ও বাসিন্দাদের জোরপূর্বক গুম করা হয়।  রাষ্ট্রবিজ্ঞানী ক্রিস্টোফার ডেভিডসন আমিরাতি নেতা হিসেবে মোহাম্মাদের কার্যকালকে  "স্বৈরাচারী-কর্তৃত্ববাদের একটি চিহ্নিত ও বর্ধিত সময় হিসাবে অভিহিত করেছেন।
অর্থনৈতিক নীতি :
বিশ্লেষকরা মোহাম্মদ বিন জায়েদের শাসনামলে সংযুক্ত আরব আমিরাতকে একটি ভাড়াটে রাষ্ট্র হিসেবে চিহ্নিত করেছেন। কারণ রাষ্ট্রের সকল বড় বড় আর্থিক সংস্থা ও ব্যবসায়িক প্রতিষ্ঠানের তিনি প্রধান বা চেয়ারমান। তিনি আবুধাবি কাউন্সিল ফর ইকোনমিক ডেভেলপমেন্ট (ADCED) এর প্রধান,  আবুধাবি ইনভেস্টমেন্ট অথরিটি (ADIA) এর ডেপুটি চেয়ারম্যান, মুবাদালা ডেভেলপমেন্ট কোম্পানির চেয়ারম্যান ( এটি একটি আমিরাতি রাষ্ট্রীয় মালিকানাধীন হোল্ডিং কোম্পানি যাকে সার্বভৌম সম্পদ তহবিল হিসাবে চিহ্নিত করা যেতে পারে)।
এছাড়াও তিনি আবুধাবি বিনিয়োগ কর্তৃপক্ষের চেয়ারম্যান এবং তাওয়াজুন ইকোনমিক কাউন্সিলের প্রধান, যেটি ১৯৯২ সালে প্রতিষ্ঠিত হয় এবং পূর্বে ইউএই অফসেট প্রোগ্রাম ব্যুরো নামে পরিচিত ছিল। এসবের সাথে ২০০৫ সালে প্রতিষ্ঠিত আবুধাবি শিক্ষা ও জ্ঞান বিভাগ এবং   আবুধাবি জাতীয় তেল কোম্পানির সুপ্রিম পেট্রোলিয়াম কাউন্সিলের চেয়ারম্যানও তিনি। এই কাউন্সিলটি আবু ধাবির হাইড্রোকার্বন সম্পদের প্রাথমিক নিয়ন্ত্রক সংস্থা।
আবুধাবী আমিরাত ও বিন জায়েদ:
২০০৩ সালের নভেম্বরে শেখ জায়েদ তার ছেলে মোহাম্মদকে আবুধাবির ডেপুটি ক্রাউন প্রিন্স নিযুক্ত করেন। ২০০৪ সালের নভেম্বরে পিতার মৃত্যুর পর শেখ মোহাম্মদ আবুধাবির ক্রাউন প্রিন্স হন এবং ২০০৫ সালের জানুয়ারিতে সংযুক্ত আরব আমিরাতের সশস্ত্র বাহিনীর ডেপুটি সুপ্রিম কমান্ডার নিযুক্ত হন। ওই মাসেই তাকে জেনারেল পদে উন্নীত করা হয়। তিনি সংযুক্ত আরব আমিরাতের সাবেক প্রেসিডেন্ট এবং তার বড় সৎ ভাই খলিফা বিন জায়েদের বিশেষ উপদেষ্টা হিসেবেও কাজ করেছেন।
বিন জায়েদের আমলে সংযুক্ত আরব আমিরাতের পররাষ্ট্রনীতি:
মোহাম্মদ ইয়েমেনে গৃহযুদ্ধের পর ইয়েমেনের আন্তর্জাতিকভাবে স্বীকৃত সরকারের একজন দৃঢ় সমর্থক ছিলেন এবং ইয়েমেনে হুথি দখলের পর হুথিদের তাড়ানোর জন্য ইয়েমেনে সৌদি নেতৃত্বাধীন পশ্চিমা-সমর্থিত হস্তক্ষেপকে সমর্থন করেছিলেন। ২০১৮ সালের নভেম্বরে মোহাম্মদের ফ্রান্স সফরের সময় একদল অধিকারকর্মী তৎকালীন ক্রাউন প্রিন্সের বিরুদ্ধে "ইয়েমেনে যুদ্ধাপরাধ, নির্যাতন এবং অমানবিক আচরণে জড়িত থাকার" অভিযোগে একটি মামলা দায়ের করেন। ফরাসী মানবাধিকার গোষ্ঠী এআইডিএল-এর পক্ষ থেকে দায়ের করা অভিযোগে বলা হয়: "ক্ষমতার জন্য তিনি অন্যায়ভাবে ইয়েমেনি ভূখণ্ডে বোমা হামলার নির্দেশ দিয়েছেন।"
বিন জায়েদ ও মার্কিন যুক্তরাষ্ট্র :
২০২০ সালের আগস্টে ইসরায়েলের প্রধানমন্ত্রী বেঞ্জামিন নেতানিয়াহু এবং শেখ মোহাম্মদ যৌথভাবে আনুষ্ঠানিক ইসরাইল-সংযুক্ত আরব আমিরাত সম্পর্ক প্রতিষ্ঠার ঘোষণা দেন। 2022 সালে ইউক্রেনে রাশিয়ার আগ্রাসনের পর, ওয়াল স্ট্রিট জার্নাল রিপোর্ট করে যে, মার্কিন প্রেসিডেন্ট জো বাইডেন যখন সৌদি আরব এবং সংযুক্ত আরব আমিরাতকে তেল উৎপাদন বৃদ্ধি করার লক্ষ্যে বিন জায়েদকে ফোন করেছিলেন তখন বিন জায়েদ তার ফোনকল অস্বীকার করেছিলেন।
বিন জায়েদ ও মিশর :
২০২২ সালের ২২ মার্চ বিন জায়েদ মিশরের রাষ্ট্রপতি আবদেল ফাত্তাহ আল-সিসি এবং ইসরায়েলি প্রধানমন্ত্রী নাফতালি বেনেটের সাথে মিশরে দেখা করেছিলেন। তখন তারা ত্রিপক্ষীয় সম্পর্ক, রাশিয়া-ইউক্রেনীয় যুদ্ধ এবং ইরানের পরমাণু চুক্তি নিয়ে আলোচনা করেন বলে ধারণা করা হয়
বিন জায়েদ ও রাশিয়া :
বিন জায়েদ রাশিয়া ও তার রাষ্ট্রপতি ভ্লাদিমির পুতিনের সাথে শক্তিশালী সম্পর্ক বজায় রেখেছেন। রাশিয়া এবং ট্রাম্প প্রশাসনের মাঝে অনুষ্ঠিত বিভিন্ন আলোচনায় তিনি মধ্যস্থতাও করেছিলেন। ২০১৬ সালে মার্কিন প্রেসিডেন্ট নির্বাচনে রুশ হস্তক্ষেপে বিন জায়েদও জড়িত ছিল বলে খবর পাওয়া গিয়েছিল। রাশিয়া এবং মার্কিন যুক্তরাষ্ট্র উভয় দেশের সাথে বিন জায়েদের দৃঢ় সম্পর্ক এবং উভয় দেশে তার প্রভাবের কারণে নিউ ইয়র্ক টাইমস পত্রিকা তাকে আরব বিশ্বের "সবচেয়ে শক্তিশালী শাসক" হিসাবে চিহ্নিত করেছে।
পুতিন মোহাম্মদকে তার "পুরনো বন্ধু" এবং "রাশিয়ার একজন বড় বন্ধু" বলে অভিহিত করেন। দুই নেতা নিয়মিত ফোনে কথাও বলেন। আমিরাতে একটি সরকারী রাষ্ট্রীয় সফরে পুতিন মোহাম্মদকে একটি রাশিয়ান জিরফ্যালকন উপহার দেন। সংযুক্ত আরব আমিরাতের প্রথম দুই মহাকাশচারী হাজ্জা আল মানসৌরি এবং সুলতান আল নেয়াদিকে রাশিয়া প্রশিক্ষণ দিয়েছিল এবং রাশিয়ার সহায়তায় তারা প্রথম আমিরাতি ও প্রথম আরব মহাকাশচারী হিসেবে হাজ্জা আল মানসৌরি আন্তর্জাতিক মহাকাশ স্টেশনে সফলভাবে অবতরণ করেন।
বিন জায়েদ ও তুরস্ক :
২০২১ সালের আগস্টে বিন জায়েদ দুই দেশের মধ্যে সম্পর্ক জোরদার করার বিষয়ে আলোচনা করতে তুরস্কের প্রেসিডেন্ট রেজেপ তাইয়িপ এরদোয়ানের সাথে আলোচনা করেছিলেন। এর আগে লিবিয়া ইস্যুতে কর্তৃত্ব খাটাতে গিয়ে উভয়ের দেশের মাঝে কূটনৈতিক সম্পর্ক তলানিতে ঠেকেছিল। ২০২১ সালেআফগানিস্তানে তালেবানের বিজয় এবং মার্কিন সেনা প্রত্যাহারের পর দুই আঞ্চলিক প্রতিদ্বন্দ্বী - সংযুক্ত আরব আমিরাত এবং তুরস্কের মধ্যে সম্পর্ক উন্নত হতে শুরু করে।
পারমাণবিক পরিকল্পনা:
মোহাম্মদের বিন জায়েদের নেতৃত্বে সংযুক্ত আরব আমিরাত এই অঞ্চলে প্রথম শান্তিপূর্ণ পারমাণবিক বিদ্যুৎ চুল্লি বারাকাহ পারমাণবিক বিদ্যুৎ কেন্দ্র নির্মাণ করে। সংযুক্ত আরব আমিরাত এবং মার্কিন যুক্তরাষ্ট্র শান্তিপূর্ণ পারমাণবিক সহযোগিতার জন্য একটি দ্বিপাক্ষিক চুক্তিতেও স্বাক্ষর করেছে যা পারমাণবিক অপ্রসারণের আন্তর্জাতিক মান উন্নত করে আশা করা হয়। ২০১২ ও ২০১৪ সালে অনুষ্ঠিত পারমাণবিক নিরাপত্তা শীর্ষ সম্মেলনে বিন জায়েদ উপস্থিত হয়েছিলেন, যা যথাক্রমে দক্ষিণ কোরিয়া ও নেদারল্যান্ডে আয়োজিত হয়েছিল।
বিন জায়েদের সময় সংযুক্ত আরব আমিরাতে ধর্ম :
ইসলাম সংযুক্ত আরব আমিরাতের সরকারী ধর্ম এবং সেখানে ব্লাসফেমি, অমুসলিম কর্তৃক মুসলিমদের ধর্মান্তরিতকরণে নিষেধাজ্ঞা বিষয়ক আইন রয়েছে। আমিরাতি সংবিধান সব ধর্মের স্বাধীন উপাসনার গ্যারান্টি দেয়, যতক্ষণ না এটি স্থানীয় জননীতি বা নৈতিকতার বিরোধী হিসেবে পর্যবসিত না হয়। আমিরাতি সরকার কঠোরভাবে মুসলিম আইন কানুন নিয়ন্ত্রণ ও পর্যবেক্ষণ করে। কুরআন বা ইসলাম সম্পর্কিত বিষয়বস্তুতে বক্তৃতা প্রদান এবং সে সম্পর্কিত বিষয়াদি প্রকাশের জন্য সরকারী অনুমতি প্রয়োজন হয়। দেশের সকল ইমামকে অবশ্যই আমিরাতি সরকারের কাছ থেকে তাদের বেতন গ্রহণ করতে হয়।
ব্যক্তিগত জীবন
শেখ মোহাম্মদ বিন জায়েদ ১৯৮১ সালে শেখা সালামা বিনতে হামদান আল নাহিয়ানকে বিয়ে করেন। তারা তাদের মোট নয়জন সন্তান আছে ; চার ছেলে ও পাঁচ মেয়ে। সেই সাথে তাঁরা দুইজন কন্যা সন্তান দত্তক নিয়েছেন। সন্তানদের থেকে তাদের মোট ১৫ জন নাতি-নাতনি রয়েছে। তাদের সন্তানরা হলেন:
ব্যক্তিগত শখ
আরবদের ঐতিহাসিক স্বভাব মাফিক শেখ মোহাম্মদ বিন জায়েদ বাজপাখির প্রতি খুবই অনুরাগী এবং আমিরাতের নতুন প্রজন্মের মাঝে প্রাচীন আরবের ঐতিহ্যের প্রচার এবং তা টিকিয়ে রাখার লক্ষ্যে মোহাম্মদ বিন জায়েদ ফ্যালকনি ও ডেজার্ট ফিজিওগনোমি নামে স্কুলও প্রতিষ্ঠা করেছেন। তিনি নিজেই এ বিষয়ে তার বাবার কাছ থেকে অনুশীলন শিখেছিলেন।
উত্তরাধিকার
শেখ মোহাম্মদ এখনো নিজের উত্তরাধিকার হিসেবে একজন ক্রাউন প্রিন্স বেছে নেননি। আল জাজিরার মতে, বিন জায়েদ সম্ভবত তার ভাই মনসুর বিন জায়েদ আল নাহিয়ান বা তাহনউন বিন জায়েদ আল নাহিয়ান অথবা তার নিজের ছেলে খালেদ বিন মোহাম্মদ আল নাহিয়ানকে ক্রাউন প্রিন্স ঘোষণা করবেন।
বিতর্ক
২০২০ সালের ১৭ জুলাই ইয়েমেনের গৃহযুদ্ধে সংযুক্ত আরব আমিরাতের জড়িত থাকার কথা উল্লেখ করে সেখানে "যুদ্ধাপরাধে জড়িড থাকার অভিযোগে" মোহাম্মদ বিন জায়েদকে লক্ষ্য করে তদন্ত চালানোর জন্য একজন ফরাসি তদন্তকারী ম্যাজিস্ট্রেট নিয়োগ করা হয়েছিল। ২০১৮ সালের নভেম্বরে ক্রাউন প্রিন্সের প্যারিসে সরকারী সফরের সময় তার বিরুদ্ধে দুটি অভিযোগ দায়ের করার পরে তদন্তটি প্রাথমিকভাবে অক্টোবর ২০১৯ সালের অক্টোবরে শুরু করা হয়েছিল।
টিপ
থাম্ব| হিমাচল প্রদেশের [[কুলু|কুল্লুতে বিন্দি পরা হিন্দু নারী৷]] টিপ বাঙালি মেয়েদের একটি ঐতিহ্যবাহী প্রসাধনী । বিন্দি (সংস্কৃত বিন্দু শব্দ থেকে উৎপত্তি যার অর্থ ছোট কণা") বা পোট্টু ( பொட்டு   )  হল একধরনের ভারতীয় ধর্মীয় প্রসাধনী। টিপ একটি রঙিন আঠালো স্টিকার। অন্যদিকে বিন্দি হচ্ছে একটি বিন্দু বা ফোটা যা নারীরা কপালের দুই ভুরুর মাঝখানে পরিধান করে। ভারতীয় উপমহাদেশের হিন্দু, জৈন, বৌদ্ধ এবং শিখ নারীরা সাধারণত এই বিন্দি পরিধান করেন।
বিন্দি হল এক বা একাধিক রঙের উজ্জ্বল বিন্দু যা কপালের মাঝখানে ভ্রুর কাছাকাছি বা কপালের মাঝখানে প্রয়োগ করা হয়। ভারত, পাকিস্তান, বাংলাদেশ, নেপাল, ভুটান এবং শ্রীলংকার হিন্দুরা এই টিপ পরিধান করে। দক্ষিণ-পূর্ব এশিয়ায় বালিনিজ, ফিলিপিনো, জাভানিজ, সুন্দানিজ, মালয়েশিয়ান, সিঙ্গাপুরিয়ান, ভিয়েতনামি এবং বার্মিজ অঞ্চলের হিন্দুদের মধ্যে বিন্দি পরিধানের রীতি আছে। টিপের অনুরূপ একটি চিহ্ন চীনে শিশুরা পরিধান করে। ভারতীয় উপমহাদেশ এবং দক্ষিণ-পূর্ব এশিয়ার মতো দেশে এই টিপ তৃতীয় নেত্র বা জ্ঞান নেত্রের চিহ্নস্বরূপ। হিন্দু, বৌদ্ধ এবং জৈন ধর্মে বিন্দি অজ্ঞান চক্রের সাথে যুক্ত, এবং বিন্দু তৃতীয় চক্ষু চক্র নামে পরিচিত। ধর্মীয় বিশ্বাস অনুসারে তৃতীয় নেত্র হল সেই বিন্দু যার চারপাশে মন্ডলা তৈরি হয়, যা মহাবিশ্বের প্রতিনিধিত্ব করে। বৃহত্তর ভারতের বিভিন্ন অঞ্চলে বিন্দির ঐতিহাসিক ও সাংস্কৃতিক গুরুত্ব রয়েছে।
বাঙালি মেয়েরা নীল, বাদামী, সাদা ও লাল রঙের টিপ পরতে পছন্দ করে এবং এ টিপ যেকোন আকৃতির হতে পারে। ঐতিহ্যবাহী বিন্দি জাফরানী রঙের হয়। প্রথমে এক চিমটি সিঁদুরের গুঁড়া আঙুলের ডগায় লাগিয়ে নিতে হয়, তারপর দুই ভুরু বা কপালের মাঝ বরাবর এই টিপ পরা হয়। লাক্ষা, চন্দন, 'আগুরু', মাইকা, 'কস্তুরি', কুমকুম (লাল হলুদ দিয়ে তৈরি) এবং সিঁদুরের মতো বিভিন্ন উপকরণ দিয়ে টিপ পরা হয় বা রঙ করা হয়। জাফরানের গুড়োর সঙ্গে 'কুসুম্বা' ফুল যোগ করেও টিপ তৈরি করা যেতে পারে। ঐতিহ্যগতভাবে টিপে একটি লাল বিন্দুর সাথে সবুজ রঙের মিশ্রণ থাকে। বিন্দির রঙ বা আকার সীমাবদ্ধ বা নির্দিষ্ট নয়।
লি আরভিন
ব্রায়ান লি আরভিন (Lee Irvine; জন্ম: ৯ মার্চ, ১৯৪৪) ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৭০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও ট্রান্সভাল এবং ইংরেজ কাউন্টি ক্রিকেটে এসেক্স দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন লি আরভিন।
প্রথম-শ্রেণীর ক্রিকেট
১৯৬২-৬৩ মৌসুম থেকে ১৯৭৬-৭৭ মৌসুম পর্যন্ত লি আরভিনের প্রথম-শ্রেণীর খেলোয়াড়ী জীবন চলমান ছিল। নাটালের বেসবল খেলোয়াড়ের সন্তান তিনি। এসেক্সে প্রথম মৌসুমেই ২৬টি ছক্কার মার মেরেছিলেন। এ পর্যায়ে তিনি তার স্বর্ণালী সময় অতিবাহিত করছিলেন।
আক্রমণধর্মী বামহাতি মাঝারিসারির ব্যাটিসম্যান হিসেবে লি আরভিনের সুনাম ছিল। নিয়মিতভাবে উইকেট-রক্ষণে অগ্রসর হতেন ও মাঝে-মধ্যে ডানহাতে মিডিয়াম পেস বোলারের ভূমিকায় তাকে অবতীর্ণ হতে দেখা যেতো। ১৮ বছর বয়সে ওয়েস্টার্ন প্রভিন্সের সদস্যরূপে ইন্টারন্যাশনাল ক্যাভেলিয়ার্সের বিপক্ষে প্রথম-শ্রেণীর একটি খেলায় অংশ নেন ও ১৯ বছর বয়সে ঐ খেলাটি সম্পন্ন হয়েছিল।তবে, ১৯৬৫-৬৬ মৌসুমে নাটাল দলের পক্ষে খেলার পূর্ব-পর্যন্ত প্রথম-শ্রেণীর ক্রিকেটে তাকে নিয়মিতভাবে অংশ নিতে দেখা যায়নি।
কাউন্টি ক্রিকেটে অংশগ্রহণ
দুই মৌসুমে নিচুমানের ব্যাটিংশৈলী প্রদর্শনের পর ১৯৬৭-৬৮ মৌসুমে বৈপ্লবিক উত্তরণ ঘটান লি আরভিন। নিজস্ব প্রথম দুইটি শতরানের ইনিংসসহ ৫০৪ রান তুলতে সক্ষম হন। ১৯৬৮ সালে বিদেশী খেলোয়াড় হিসেবে এসেক্সের পক্ষে চুক্তিবদ্ধকালে তার অপরিসীম গুণাবলীর বিষয়টি অজানা ছিল। প্রথম মৌসুমে বিদেশী খেলোয়াড়দের অংশগ্রহণ নির্দিষ্ট সময়ের জন্যে নিবন্ধিত হবার জন্যে অপেক্ষা করতে হয়।
কাউন্টি ক্রিকেটে সফলতার স্বাক্ষর রাখতে শুরু করেন। এসেক্সের পক্ষে প্রথম মৌসুমে ১,৪৩৯ রান সংগ্রহ করেন। তবে, তিনি কোন সেঞ্চুরির সন্ধান পাননি। দ্রুতগতিতে রান তুলে গেছেন ও অনেকগুলো ছক্কা হাঁকিয়েছেন। উইজডেনের ১৯৬৯ সালের সংস্করণে উল্লেখ করা হয় যে, খুব কমই কোন খেলায় কমপক্ষে একটি ছক্কাবিহীন অবস্থায় থেকেছেন। সর্বোপরি, প্রথম-শ্রেণীর ক্রিকেটে অন্য যে-কোন বোলারের চেয়ে অধিক ছক্কা মেরেছেন। প্রথম মৌসুমেই তিনি কাউন্টি ক্যাপ লাভ করেন।
১৯৬৮-৬৯ মৌসুমে দক্ষিণ আফ্রিকান ঘরোয়া ক্রিকেটে নাটালের পক্ষে খেলেন। ইংরেজ ক্রিকেটের ন্যায় একই মানের খেলা উপহার দেন তিনি। প্রচুর রান সংগ্রহ করলেও কোন সেঞ্চুরি করতে পারেননি। ১৯৬৯ সালে এসেক্সে ফিরে যান। ব্যাটিং গড়ের উত্তরণ ঘটতে থাকে। তাসত্ত্বেও, উইজডেনে উল্লেখ করা হয় যে, ব্যাট হাতে তিনি খামখেয়ালিপনার পরিচয় দিয়েছেন। অবশেষে মৌসুমের শেষ দিকে গ্ল্যামারগনের বিপক্ষে সেঞ্চুরি করেন লি আরভিন। ১৯৬৯-৭০ মৌসুমে ট্রান্সভালে স্থানান্তরিত হন। তাৎক্ষণিকভাবে তার ব্যাটিং গড়, রান সংগ্রহ ধারা বৃদ্ধি পেতে থাকে। এছাড়াও, দলে নিয়মিতভাবে উইকেট-রক্ষণের দিকে অগ্রসর হতেন।
আন্তর্জাতিক ক্রিকেট
১৯৬৯-৭০ মৌসুমে অস্ট্রেলিয়া দল দক্ষিণ আফ্রিকা গমন করে। বর্ণবৈষম্যবাদের কারণে এ সিরিজটিই দক্ষিণ আফ্রিকায় সর্বশেষ ছিল। দক্ষিণ আফ্রিকার রাজনৈতিক পরিবেশের কারণে লি আরভিনকে কেবলমাত্র চারটি টেস্টে অংশ নিতে হয়েছিল। তবে, ২২ বছরের মধ্যে শেষ সিরিজ হিসেবে ১৯৬৯-৭০ মৌসুমের ঐ চার টেস্ট নিয়ে গড়া সিরিজে স্বাগতিক দল ৪-০ ব্যবধানে হোয়াইটওয়াশ করে।
১৯৬৯-৭০ মৌসুমে দক্ষিণ আফ্রিকা বর্ণবৈষম্যবাদের পূর্বেকার শেষ টেস্ট খেলাগুলোয় অংশ নেয়। সফররত অস্ট্রেলিয়া দলের বিপক্ষে চার টেস্টের সবকটিতেই ব্যাটসম্যান হিসেবে আবির্ভূত হন তিনি। প্রথম দুই টেস্টে ছয় নম্বরে ও জোহেন্সবার্গের তৃতীয় টেস্টের প্রথম ইনিংসে দলের সংগৃহীত ১১৭ রানের মধ্যে তিনি করেন ৭৯। এরপর দ্বিতীয় ইনিংসে দ্রুতলয়ে ৭৩ রান তুলে স্বাগতিক দলকে ৩-০ ব্যবধানে এগিয়ে নিয়ে যেতে সহায়তা করেন। চূড়ান্ত খেলায় নিজস্ব ২৬তম জন্মদিনে ৫ নম্বরে ব্যাটিংয়ে নেমে দ্বিতীয় ইনিংসে ১০২ রান তুলেন। এরফলে, দক্ষিণ আফ্রিকা বেশ এগিয়ে যায় ও অস্ট্রেলিয়া খেলার বাইরে চলে যায়। চার খেলার ঐ সিরিজে ৩৫৩ রান তুলেন। টেস্ট গড়ও ৫০-এর অধিক হয়।
দারউইন নুনিয়েস
দারউইন গাব্রিয়েল নুনিয়েস রিবেইরো (Darwin Núñez, ; জন্ম: ২৪ জুন ১৯৯৯; দারউইন নুনিয়েস নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
উরুগুয়েয়ীয় ফুটবল ক্লাব লা লুসের যুব পর্যায়ের হয়ে খেলার মাধ্যমে নুনিয়েস ফুটবল জগতে প্রবেশ করেছেন এবং পরবর্তীকালে সান মিগেল দে আরতিগাস এবং পেনিয়ারোলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭ সালে, উরুগুয়েয়ীয় ক্লাব পেনিয়ারোলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; পেনিয়ারোলের হয়ে তিন মৌসুমে ১৪ ম্যাচে ৪টি গোল করার পর ২০১৯–২০ মৌসুমে তিনি প্রায় ১৫ মিলিয়ন ইউরোর বিনিময়ে স্পেনীয় ক্লাব আলমেরিয়ায় যোগদান করেছেন। আলমেরিয়ায় মাত্র এক মৌসুম অতিবাহিত করার পর প্রায় ৩৪ মিলিয়ন ইউরোর বিনিময়ে পর্তুগিজ ক্লাব বেনফিকার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৮৭ ম্যাচে ৪৮টি গোল করেছেন। ২০২২–২৩ মৌসুমে, তিনি প্রায় ৭৫ মিলিয়ন ইউরোর বিনিময়ে বেনফিকা হতে ইংরেজ ক্লাব লিভারপুলে যোগদান করেছেন।
২০১৯ সালে, নুনিয়েস উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় ১ বছর যাবত উরুগুয়ের বয়সভিত্তিক দলের হয়ে খেলার পর, তিনি ২০১৯ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১১ ম্যাচে ২টি গোল করেছেন।
প্রারম্ভিক জীবন
দারউইন গাব্রিয়েল নুনিয়েস রিবেইরো ১৯৯৯ সালের ২৪শে জুন তারিখে উরুগুয়ের আরতিগাসের এক দরিদ্র পরিবারে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম বিবিয়ানো নুনিয়েস, যিনি একজন বিল্ডার ছিলেন এবং তার মায়ের নাম সিলভিয়া রিবেইরো, যিনি দুধের বোতলের হকার ছিলেন। মাত্র ১৪ বছর বয়সে নুনিয়েস উরুগুয়ের প্রাক্তন আন্তর্জাতিক হোসে পেরদোমো দ্বারা খুঁজে পাওয়ার পূর্বে স্থানীয় ক্লাব লা লুস এবং সান মিগেল দে আরতিগাসের হয়ে খেলেছিলেন এবং অতঃপর পেনিয়ারোলে যোগডান করার জন্য উরুগুয়ের রাজধানী মোন্তেভিদেওতে স্থানান্তরিত হয়েছিলেন।
গৃহকাতরতার সাথে লড়াই করে, নুনিয়েস তার পরিবারের সাথে সময় কাটানোর জন্য তার শহরে ফিরে আসেন এবং এক বছর পরে পুনরায় পেনিয়ারোলে ফিরে যান। ১৭ বছর বয়সে, তিনি ক্রুসিয়েট সন্ধিবন্ধনীতে আঘাত পেয়েছিলেন, যা তাকে এক বছরেরও বেশি সময় ধরে মাঠের বাইরে রেখেছিল এবং এর জন্য তার দুটি অপারেশনের প্রয়োজন হয়েছিল। যখন তিনি আহত ছিলেন, তখন পরিবারের ভরণপোষণের জন্য তার বড় ভাই জুনিয়র ক্লাব তথা ফুটবল ছেড়ে দেন এবং তাকে বলেছিলেন যে "আপনি আমার চেয়ে [ফুটবলের জন্য] উপযুক্ত"।
আন্তর্জাতিক ফুটবল
নুনিয়েস উরুগুয়ে অনূর্ধ্ব-২০ এবং উরুগুয়ে অনূর্ধ্ব-২২ দলের হয়ে খেলার মাধ্যমে উরুগুয়ের প্রতিনিধিত্ব করেছেন। ২০১৯ সালের ১৮ই জানুয়ারি তারিখে তিনি ২০১৯ দক্ষিণ আমেরিকান অনূর্ধ্ব-২০ চ্যাম্পিয়নশিপে পেরু অনূর্ধ্ব-২০ দলের বিরুদ্ধে ম্যাচে উরুগুয়ে অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। উরুগুয়ের বয়সভিত্তিক দলের হয়ে তিনি প্রায় ১ বছরে ১৮ ম্যাচে অংশগ্রহণ করে ৫টি গোল করেছেন। তিনি ২০১৯ সালের ১৫ই মে তারিখে অনুষ্ঠিত প্রীতি ম্যাচে সেনেগাল অনূর্ধ্ব-২০ দলের বিরুদ্ধে উরুগুয়ের বয়সভিত্তিক দলের হয়ে প্রথমবারের মতো গোল করেছেন।
২০১৯ সালের ১৬ই অক্টোবর তারিখে, ২০ বছর, ৩ মাস ও ২২ দিন বয়সে, ডান পায়ে ফুটবল খেলায় পারদর্শী নুনিয়েস পেরুর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে উরুগুয়ের হয়ে অভিষেক করেছেন। উক্ত ম্যাচের ৭৫তম মিনিটে আক্রমণভাগের খেলোয়াড় ব্রায়ান লোসানোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। জাতীয় দলের হয়ে অভিষেক ম্যাচেই উরুগুয়ের জার্সি গায়ে প্রথম গোলটি করেছেন; ম্যাচের ৮০তম মিনিটে মাতিয়াস ভিনিয়ার অ্যাসিস্ট হতে উরুগুয়ের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। উরুগুয়ের হয়ে অভিষেকের বছরে নুনিয়েস সর্বমোট ১ ম্যাচে ১টি গোল করেছেন।
লাস্ট বাস (২০১৬-এর চলচ্চিত্র)
লাস্ট বাস হল ২০১৬ সালে মুক্তিপ্রাপ্ত কন্নড় ভাষার সাইকোলজিক্যাল থ্রিলার চলচ্চিত্র। ছবিটি পরিচালনার সাথে ছবিটির সংগীত তৈরি করেছেন এবং সহ-প্রযোজনা করেছেন এসডি অরবিন্দ।  ছবিতে প্রধান চরিত্রে অভিনয় করেছেন অবিনাশ নরসিমহারাজু, মেঘাশ্রী ভাগবতার, মনসা জোশী এবং সমর্থ নরসিংহরাজু। ছবিটি 'অ্যাডিভিলো লাস্ট বাস' নামে তেলুগু ভাষায় ডাব করিয়ে, একই বছরে মুক্তি পায়।
আলমাজ আয়ানা
আলমাজ আয়ানা এবা (Almaz Ayana; জন্ম: ২১ নভেম্বর, ১৯৯১) বেনিশাঙ্গাল-গুমুজ অঞ্চলে জন্মগ্রহণকারী বিশিষ্ট ইথিওপীয় প্রমিলা দূরপাল্লার দৌড়বিদ। ৩০০০ মিটার, ৫০০০ মিটার ও ১০,০০০ মিটার বিভাগের দৌড়ে অংশ নিয়ে থাকেন আলমাজ আয়ানা। ২০১৬ সালের রিও অলিম্পিকে ১০০০০ মিটারে নতুন বিশ্বরেকর্ড গড়ার মাধ্যমে স্বর্ণপদক লাভ করেন। এরফলে ১৯৯৩ সালের পূর্বতন রেকর্ড ভেঙ্গে যায়।
খেলোয়াড়ী জীবন
রাশিয়ার মস্কোয় অনুষ্ঠিত ২০১৩ সালের বিশ্ব চ্যাম্পিয়নশীপের ৫০০০ মিটার বিভাগে ব্রোঞ্জপদক লাভ করেছিলেন। এরপর বেইজিংয়ে একই বিষয়ে জেঞ্জেবি দিবাবাকে পরাজিত করেন।
২০১৫ সালে সাংহাইয়ে অনুষ্ঠিত আইএএএফ ডায়মন্ড লীগে ৫০০০ মিটারে ১৪:১৪.৩২ সময় নিয়ে নিজস্ব রেকর্ড গড়েন। তার পূর্বতন সেরা ১৪:২৫.৮৪ সময় ২০১৩ সালে প্যারিসে গড়েছিলেন। ফলশ্রুতিতে এ বিষয়ের ইতিহাসে বিশ্বরেকর্ডের অধিকারীনি স্বদেশী তিরুনেশ দিবাবা ও মেসেরেত ডিফারের পর তৃতীয় সেরা প্রমিলা দৌড়বিদের ভূমিকায় অবতীর্ণ হন।
রোমে অনুষ্ঠিত আইএএএফ গোল্ডেন গালায় প্রতিদ্বন্দ্বিতা করেন। ২ জুন তারিখে ৫০০০ মিটারে তিনি সময় নেন ১৪:১২.৫৮। এরফলে তিরুনেশ দিবাবার ১৪:১১.১৫ সময়ের গড়া বিশ্বরেকর্ডের পর দ্বিতীয় সেরা হন।
গ্রীষ্মকালীন অলিম্পিক
২০১৬ সালের গ্রীষ্মকালীন অলিম্পিকে ইথিওপিয়া দলের অন্যতম সদস্য ছিলেন তিনি। চূড়ান্ত পর্বে এ ক্রীড়ার ইতিহাসে দ্রুততম সময়ের রেকর্ড গড়েন তিনি। ২৩ বছর পূর্বেকার চীনা ক্রীড়াবিদ ওয়াং জুনজিয়ার গড়া বিশ্বরেকর্ড ১৪ সেকেন্ডের ব্যবধানে নিজের করে নেন। অথচ, এরপূর্বে অন্য সকল ক্রীড়াবিদই ওয়াংয়ের রেকর্ডের ২২ সেকেন্ডের বাইরে ছিলেন। আলমাজ ২৯:১৭.৪৫ সময় নেন। ৫০০০ মিটারে ইতোমধ্যে বিশ্বচ্যাম্পিয়নধারী হিসেবে প্রথমবারের মতো বড়দের আসরে দৌড়ান। এরপূর্বে তিনি এ বিষয়ে একবারমাত্র অংশ নিয়েছেন। জুনে ইথিওপীয় অলিম্পিক বাছাইয়ে ৩০:০৭ সময় নিয়ে অভিষেকে তিরুনেশকে পরাজিত করেন। সতীর্থ প্রতিযোগীরা জানিয়েছেন যে, প্রতিযোগিতার পূর্বে তিনি কাশিতে আক্রান্ত হন ও শরীর ভালো ছিল না। এরপর সংবাদ সম্মেলনে প্রচণ্ড পরিশ্রমের ফসল হিসেবে তার এ বিজয়কে উল্লেখ করেন।
টিনো ময়ুয়ু
টিনোটেন্ডা এমবিরি কানায়ি টিনো ময়ুয়ু (Tino Mawoyo; জন্ম: ৮ জানুয়ারি, ১৯৮৬) মুতারে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের অন্যতম সদস্য টিনো ময়ুয়ু মূলতঃ উইকেট-কিপার ও ডানহাতি ব্যাটসম্যান হিসেবে দলে ভূমিকা রাখছেন। এছাড়াও, দলের প্রয়োজনে ডানহাতে মিডিয়াম ফাস্ট বোলিং করে থাকেন। ঘরোয়া ক্রিকেটে মাউন্টেইনার্স দলের পক্ষে খেলছেন।
প্রারম্ভিক জীবন
২০০৩-০৪ মৌসুমে জিম্বাবুয়ের অনূর্ধ্ব-১৯ দলের পক্ষে ছয়টি একদিনের আন্তর্জাতিকে নেতৃত্ব দেন। একই মৌসুমে অনূর্ধ্ব-১৯ বিশ্বকাপেও দলকে নেতৃত্ব দিয়েছেন তিনি। কিন্তু প্রতিযোগিতায় তিনি মাত্র ২০ গড়ে রান সংগ্রহ করেছেন। তন্মধ্যে, সর্বোচ্চ রান ছিল অপরাজিত ৩২। ঘরোয়া ক্রিকেটে নিজেকে যথাসম্ভব মেলে ধরেছেন ও নিজ শক্তিমত্তার পরিচয় দিয়েছেন। ২০০৬ সালে বাংলাদেশে খেলার জন্য জিম্বাবুয়ে এ দলের সদস্য হন। এক পর্যায়ে দলের অধিনায়ক মনোনীত হলেও খারাপ আচরণের জন্য তার অধিনায়কত্ব প্রত্যাহার করে নেয়া হয়।
খেলোয়াড়ী জীবন
২০০৬ সালে বাংলাদেশ দলের বিপক্ষে তার একদিনের আন্তর্জাতিকে অভিষেক ঘটে। কিন্তু প্রথম দুই খেলায় দূর্বল ক্রীড়াশৈলী প্রদর্শন করায় দল থেকে ছিটকে পড়েন। ১০ ও ১৪ রান সংগ্রহ করায় পরবর্তী ক্রিকেট বিশ্বকাপে খেলার জন্য জিম্বাবুয়ে দলে তার ঠাঁই হয়নি। একই দলের বিপক্ষে ৪ আগস্ট, ২০১১ তারিখে তার টেস্ট অভিষেক ঘটে।
২ সেপ্টেম্বর, ২০১১ তারিখ পাকিস্তানের বিপক্ষে অনুষ্ঠিত একমাত্র টেস্টে অপরাজিত ১৬৩ রান করে জনপ্রিয়তা পেয়েছেন। বুলাওয়েতে অনুষ্ঠিত ঐ টেস্টে শুরুতে ব্যাটিং করতে নেমে শেষ পর্যন্ত অপরাজিত থাকেন। তৃতীয় জিম্বাবুয়ের ব্যাটসম্যান হিসেবে তিনি এ গৌরব অর্জন করেন। তার পূর্বে রয়েছেন - ১৯৯৩ সালে মার্ক ডেকার ও ১৯৯৮ সালে গ্রান্ট ফ্লাওয়ার। তারা প্রত্যেকেই পাকিস্তানের বিপক্ষে এ গৌরবের অধিকারী হন।
মণীন্দ্র রায়
মণীন্দ্র রায় (জন্ম: ৪ অক্টোবর ১৯১৯ - ২৮ আগস্ট ২০০০) সাহিত্য অকাদেমি পুরস্কার ও রবীন্দ্র পুরস্কার প্রাপ্ত একজন বিশিষ্ট বাঙালি কবি ছিলেন।
জীবন ও রাজনৈতিক মতাদর্শ
মণীন্দ্র রায় ১৯১৯ খ্রিষ্টাব্দের ৪ঠা অক্টোবর ব্রিটিশ ভারতের বেঙ্গল প্রেসিডেন্সির অন্তর্গত পাবনা জেলার শীতলাই গ্রামে জন্মগ্রহণ করেন। কলকাতা শহরে সুরেন্দ্রনাথ কলেজ থেকে তিনি ইংরেজিতে অনার্স নিয়ে বি এ পাশ করেন। পাবনাতে থাকাকালীন ছাত্রাবস্থাতেই তিনি জ্যোতিরিন্দ্র মৈত্র ও চিত্রশিল্পী রথীন মৈত্র র প্রেরণায় সাম্যবাদী ভাবধারার প্রতি আকৃষ্ট হন। কিন্তু তিনি বিশ্বাসী ছিলেন প্রগতিশীল মতাদর্শের রাজনীতিতে।
রচনা ও স্বীকৃতি
মণীন্দ্র রায় প্রায় চল্লিশ বছর ধরে কবিতা লিখেছেন। ১৯৩৬ সালে সুধীন্দ্রনাথ দত্ত সম্পাদিত 'পরিচয়' পত্রিকায় তার প্রথম কবিতা ছাপা হয়। ১৯৩৯ সালে তার প্রথম কাব্যগ্রন্থ ত্রিশঙ্কু প্রকাশিত হয়। ১৯৪২ খ্রিষ্টাব্দে একচক্ষু, ১৯৪২ খ্রিষ্টাব্দে ছায়া সহচর, ১৯৪৮ খ্রিষ্টাব্দে সেতুবন্ধন কাব্যগ্রন্থগুলি প্রকাশিত হয়। তেভাগা আন্দোলন এর প্রেক্ষাপটে তিনি ইয়াসিন মিঞা নামে দীর্ঘ কবিতা লিখেছিলেন। তিনি সীমান্ত ও নিষ্পন্ন নামক দুটি পত্রিকার সম্পাদক ছিলেন। তিনি অমৃত ও সত্যযুগ নামে দুটি সাময়িক পত্রিকারও সম্পাদনা করেন। তার লেখা অন্যান্য উল্লেখযোগ্য গ্রন্থগুলি হল কৃষ্ণচূড়া, অন্যপথ, অতিদূর আলোর রেখা, সুখের মেলাই, অমিল থেকে মিলে, ভিয়েতনাম, লেনিন, নদী ঢেউ ঝিলমিল প্রভৃতি। তিনি জামায় রক্তের দাগ, নাটকের নাম ভীষ্ম, মাথায় জড়ানো জলপাই, পল্লব আমাকে বাঁচতে দাও, আমাকে জাগতে দাও প্রভৃতি অনেকগুলি নাটকও রচনা করেন। ১৯৬৯ সালে তার দীর্ঘ কবিতা মোহিনী আড়াল সাহিত্য অকাদেমি পুরস্কার লাভ করে। ১৯৯৩ সালে তিনি 'সনেট সমগ্র' গ্রন্থের জন্য রবীন্দ্র পুরস্কারে ভূষিত হন।
হলদিবাড়ী রেলওয়ে স্টেশন
হলদিবাড়ী রেলওয়ে স্টেশন ভারতের পশ্চিমবঙ্গ রাজ্যের কোচবিহার জেলার হালদিবাড়ী শহরে অবস্থিত। এটি বাংলাদেশ-ভারত সীমান্তের একটি নির্মাণাধীন রেল পরিবহন কেন্দ্র। ২০২০ সালের ১৭ ডিসেম্বর এই স্টেশনটিকে ভারতের প্রধানমন্ত্রী নরেন্দ্র মোদী ও বাংলাদেশের প্রধানমন্ত্রী শেখ হাসিনা আন্তর্জাতিক রেলওয়ে স্টেশনের রুপে উদ্বোধন করেন।  বর্তমানে এই স্টেশনটি নিউ-জলপাইগুড়ি স্টেশন হয়ে ভারতের অন্যান্য স্টেশনের সাথে ও বাংলাদেশের চিলাহাটি রেলওয়ে স্টেশন হয়ে ভারতের কলকাতার সাথে যুক্ত।
রেলপথ
স্টেশনটি জলপাইগুড়ি জেলা ও কোচবিহার জেলার মধ্যে বিস্তৃত হলদিবাড়ি–নতুন জলপাইগুড়ি ব্রডগেজ রেলপথের উপর অবস্থিত। এই রেলপথটি একটি রেল ট্র্যাক নিয়ে গঠিত।
পরিকাঠামো
স্টেশনটির পরিকাঠামো ভূমিগত। এই স্টেশনে ৩ টি প্ল্যাটফর্ম রয়েছে। হলদিবাড়ী রেলওয়ে স্টেশনে ৭ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য প্রয়োজনীয় ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে যাত্রীদের গাড়ি রাখার ব্যবস্থা রয়েছে।
হলদিবাড়ী রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
হলদিবাড়ী রেলওয়ে স্টেশনের রেলপথে ডিজেল দ্বারা চালিত ট্রেন চলাচল করে। এই রেলপথে বৈদ্যুতীকরণের কাজ সম্পূর্ণ নয়নি।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা নিউ জলপাইগুড়িগামী ট্রেন চলাচল করে। এই স্টেশনে ভারতীয় রেলের যাত্রীবাহী ট্রেনগুলি রেল যাত্রীদের পরিষেবা প্রদান করে থাকে।
সেপ্টেম্বর ১৯৭১
সেপ্টেম্বর ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।
চাদের প্রশাসনিক অঞ্চল
২০১২-পরবর্তী অঞ্চল
২০০৯ সালের আদমশুমারি অনুসারে জনসংখ্যার পরিসংখ্যান সহ ২০১২-পরবর্তী চাদের প্রশাসনিক অঞ্চলগুলোর তালিকা:
ইতিহাস
১৯৬০ সালে স্বাধীনতার পর থেকে ১৯৯৯ সাল পর্যন্ত এটি ১৪ টি প্রিফেকচারে বিভক্ত ছিল। এই প্রশাসনিক বিভাজন ১৯৯৯ সালে বিলুপ্ত হয়ে যায়। এর বদলে সারা দেশকে ২৮টি বিভাগে (ডিপার্টমেন্ট) বিভক্ত করা হয়। ২০০২ সালে পুনরায় তৎকালীন প্রশাসনিক বিভাজন বিলুপ্ত করে দেশটিকে ১৮টি প্রশাসনিক অঞ্চলে বিভক্ত করা হয়। ২০০৮ সালে আরও চারটি অঞ্চলে গঠন করে প্রশাসনিক অঞ্চলের সংখ্যা মোট ২২ টিতে করা হয়। ২০১২ সালে এনেদি-অঞ্চল এনেদি-পূর্ব এবং এনেদি-পশ্চিমে বিভক্ত করে বর্তমান ২৩টি অঞ্চল গঠন করা হয় ।
অঞ্চল (২০০২–২০০৮)
(১) ২০০৪ সালে প্রতিষ্ঠিত
২০০৮ সালে গঠিত অঞ্চল
২০০৮ সালের ১৯ ফেব্রুয়ারিতে চারটি নতুন অঞ্চল তৈরি করা হয়:
ঘাটাল মহকুমা
ঘাটাল মহকুমা হল ভারতের পশ্চিমবঙ্গ রাজ্যের পশ্চিম মেদিনীপুর জেলার একটি প্রশাসনিক উপবিভাগ। মহকুমাটি পূর্ব দিকে হাওড়া জেলা, উত্তর-পূর্ব দিকে হুগলী জেলা, পশ্চিম ও দক্ষিণ দিকে পশ্চিম মেদিনীপুর জেলার মেদিনীপুর সদর মহকুমা দ্বারা সীমাবদ্ধ রয়েছে। ২০২১ সালের আদমশুমারি অনুযায়ী মহকুমার মোট জনসংখ্যা ১,০৪৭,৬৭৯ জন, যা পশ্চিম মেদিনিপুর জেলার তৃতীয় জনবহুল মহকুমায় পরিণত করে। এটি ৯৫৩.০৯ বর্গকিলোমিটার আয়তনের সঙ্গে পশ্চিম মেদিনীপুর জেলার ক্ষুদ্রতম মহকুমা। মহকুমার কার্যালয়টি ঘাটাল শহরে অবস্থিত।
৪ নং রাজ্য সড়ক মহকুমার প্রধান সড়কপথ। এটি মহকুমাকে দক্ষিণে ১৬ নং জাতীয় সড়ক ও পশ্চিমে ১৪ নং জাতীয় সড়কের সঙ্গে যুক্ত করে। ঘাটাল রবীন্দ্র শতবার্ষিকী মহাবিদ্যালয় ও চন্দ্রকোনা বিদ্যাসাগর মহাবিদ্যালয় হল মহকুমার প্রধান উচ্চশিক্ষা প্রতিষ্ঠান। মহকুমার প্রধান চিকিৎসা কেন্দ্র হল পশ্চিমবঙ্গের স্বাস্থ্য ও পরিবার কল্যাণ বিভাগ দ্বারা পরিচালিত ঘাটাল মহকুমা হাসপাতাল। চিকিৎসা কেন্দ্রটি ঘাটাল শহরে অবস্থিত।
মহকুমাসমূহ
পশ্চিম মেদিনীপুর জেলা থেকে ২০১৭ সালে ঝাড়গ্রাম মহকুমা পৃথক জেলা ঘোষিত হওয়ার পর এই জেলায় বর্তমানে মোট তিনটি মহকুমা রয়েছে:
প্রশাসনিক ইউনিট
ঘাটাল মহকুমায় ৩ টি থানা, ৫ টি সমষ্টি উন্নয়ন ব্লক, ৫ টি পঞ্চায়েত সমিতি, ৪৮ টি গ্রাম পঞ্চায়েত, ৬৫৬ টি মৌজা, ৬৩০ টি মানব অধ্যুষিত গ্রাম ও ৫ টি পৌরসভা রয়েছে। পৌরসভাগুলি হল চন্দ্রকোণা, ক্ষীরপাই, রামজীবনপুর, ঘাটাল ও খড়ার।
ব্লক
ঘাটাল মহকুমার অন্তর্গত সমষ্টি উন্নয়ন ব্লকগুলি নিম্নরূপ:
শিক্ষা
ঘাটাল মহকুমায় প্রাথমিক শিক্ষা থেকে শুরু করে উচ্চ শিক্ষা (মহাবিদ্যালয়) পর্যন্ত সরকারি শিক্ষা ব্যবস্থা রয়েছে। মহকুমায় প্রাথমিক শিক্ষা প্রদানে নিয়োজিত রয়েছে পশ্চিমবঙ্গ সরকারের পশ্চিমবঙ্গ প্রাথমিক শিক্ষা পর্ষদ। ২০১৪ সালের তথ্যমতে, ৫৯,৯৮৪ জন শিক্ষার্থী সহ মোট ৭৮৬ টি প্রাথমিক বিদ্যালয় রয়েছে। ২,৫৪৩ জন শিক্ষার্থী সহ অষ্টম শ্রেণি পর্যন্ত শিক্ষা প্রদানকারী মোট ৩০ টি মধ্য বিদ্যালয় বা মিডল স্কুল রয়েছে। পশ্চিমবঙ্গ মধ্য শিক্ষা পর্ষদ মাধ্যমিক বা দশম শ্রেণি পর্যন্ত শিক্ষা প্রদানের জন্য নিয়োজিত রয়েছে। ৪৪,০৬৪ জন শিক্ষার্থী সহ দশম শ্রেণি পর্যন্ত শিক্ষা প্রদানকারী মোট ৮৮ টি মাধ্যমিক বিদ্যালয় রয়েছে। ঘাটাল বিদ্যাসাগর উচ্চ বিদ্যালয়টি ১৮৮৬ সালে স্থাপিত হয়। বিদ্যালয়টি ঈশ্বরচন্দ্র বিদ্যাসাগর প্রতিষ্ঠা করেন। চন্দ্রকোনা জিরাট উচ্চ বিদ্যালয়টি চন্দ্রকোনা শহরের ১৮৫৭ সালে স্থাপিত হয়। ৬৫,২৫৫ জন শিক্ষার্থী সহ অষ্টম শ্রেণি পর্যন্ত শিক্ষা প্রদানকারী মোট ৬৬ টি উচ্চমধ্য বিদ্যালয় রয়েছে।
৪,৪১৩ জন শিক্ষার্থী সহ উচ্চ শিক্ষা প্রদানকারী মোট ৪ টি মহাবিদ্যালয় রয়েছে। মহাবিদ্যালয়গুলি বিদ্যাসাগর বিশ্ববিদ্যালয়ের অধিভুক্ত রয়েছে। ঘাটাল রবীন্দ্র শতবার্ষিকী মহাবিদ্যালয়টি ঘাটাল শহরে ১৯৬১ সালে প্রতিষ্ঠিত হয়। এটি নোবেল জয়ী কবি রবীন্দ্রনাথ ঠাকুরের জন্ম সাতবর্ষিকী উপলক্ষে স্থাপিত হয়। চন্দ্রকোনা বিদ্যাসাগর মহাবিদ্যালয়টি চন্দ্রকোনায় ১৯৫৮ সালে প্রতিষ্ঠিত হয়।
সরকারি প্রকৌশলী শিক্ষা প্রতিষ্ঠান ঘাটাল সরকারি পলিটেকনিক ২০১৬ ঘাটাল শহরে স্থাপন করা হয়। এছাড়া, ইনস্টিটিউট অব সায়েন্স অ্যান্ড টেকনোলজি নামে একটি বেসরকারি প্রকৌশলী শিক্ষা প্রতিষ্ঠান রয়েছে। প্রতিষ্ঠানটি মৌলানা আবুল কালাম আজাদ প্রযুক্তি বিশ্ববিদ্যালয়ের অধিভুক্ত রয়েছে।
স্বাস্থ্যসেবা
ঘাটাল মহকুমায় একটি মহকুমা হাসপাতাল রয়েছে। ঘাটাল মহকুমা হাসপাতাল হল মহকুমার সর্ববৃহৎ চিকিৎসা পরিষেবা কেন্দ্র। হাসপাতালটি ২০০ টি শয্যা বিশিষ্ট। গ্রামীণ এলাকায় চিকিৎসা পরিষেবা প্রদানের জন্য ৫ টি গ্রামীণ হাসপাতাল রয়েছে। মহকুমার সর্ববৃহৎ হল ৬০ টি শয্যা বিশিষ্ট চন্দ্রকোনা গ্রামীণ হাসপাতাল। এছাড়া ১ ব্লক প্রাথমিক স্বাস্থ্য কেন্দ্র ও ১৫ টি প্রাথমিক স্বাস্থ্য কেন্দ্র রয়েছে। মহকুমার একমাত্র ব্লক প্রাথমিক স্বাস্থ্য কেন্দ্রটি বীরসিংহয়ে অবস্থিত। চিকিৎসা কেন্দ্রটি বিদ্যাসাগর ব্লক প্রাথমিক স্বাস্থ্য কেন্দ্র নামে পরিচিত এবং এটি ১০ টি শয্যা বিশিষ্ট।
রাজোপাধ্যায়
রাজোপাধ্যায় ( নেপালি : राजोपाध्याय) হল নেপালের নেভার ব্রাহ্মণদের অন্তর্ভুক্ত এক পূজারি ব্রাহ্মণ গোষ্ঠী।
সংস্কৃতে, রাজোপধ্যায় বা রাজ-উপাধ্যায় কথার আক্ষরিক অর্থ হল রাজকীয় শিক্ষক বা 'গুরু'। রাজোপাধ্যায়রা দেব ব্রাহ্মণ (ঈশ্বর-ব্রাহ্মণ) বা দ্যব্যাজ্যা (ঈশ্বর-দাদা) বা বারমু (ব্রাহ্মণ) নামেও পরিচিত ছিলেন। তারা ছিলেন মল্ল রাজাদের রাজকীয় গুরু এবং পুরোহিত। আজ, রাজোপাধ্যায় ব্রাহ্মণরা কাঠমান্ডু উপত্যকার উচ্চ বর্ণের হিন্দু নেওয়ার,( প্রধানত চাথারিয়া এবং শ্রেষ )এবং কিছু নির্দিষ্ট বর্ণের হিন্দু নেওয়ার গোষ্ঠীর (সবচেয়ে উল্লেখযোগ্যভাবে ভক্তপুর জায়াপুস ) ঘরোয়া পুরোহিত। তাত্ত্বিকভাবে, কাঠমান্ডু উপত্যকার চাথারিয়ারা অন্য ব্রাহ্মণ গোষ্ঠীকে ডাকে না, কারণ রাজোপাধ্যায়রা তাদের ঐতিহ্যগত পুরোহিত। তারা গায়ত্রী মন্ত্র শ্লোক এবং পবিত্র সুতো (জেনেয়ু) ধারন সহ তাদের সমস্ত জীবন-চক্র সংস্কার আচার পালন করে। তাদের উপনয়ন অনুষ্ঠানও আছে। অন্যান্য বর্ণ গোষ্ঠীর লোকেরা একজন বৌদ্ধ বজ্রাচার্যকে তাদের পারিবারিক পুরোহিত হিসাবে সমস্ত জীবন-চক্র অনুষ্ঠান পরিচালনা করার জন্য আহ্বান করে।
রাজোপাধ্যায়রা হল একটি অন্তঃবিবাহিত ব্রাহ্মণ গোষ্ঠী যারা কনৌজের কান্যকুব্জ ব্রাহ্মণদের বংশধর। তারা ষোল শতকের শেষের দিকে কাঠমান্ডু উপত্যকায় অভিবাসিত হয়েছিল। তারা কাঠমান্ডু, ভক্তপুর এবং ললিতপুরের তিনটি শহরে বসবাস করে ও সেইসমস্ত অঞ্চলে তারা বহিরাগত শ্রেণীভুক্ত। এরা তিনটি গোষ্ঠীতে বিভক্ত এবং এদের তিনটি গোত্র রয়েছে, যারা হলেন ললিতপুরের গার্গ্য, ভক্তপুরের ভরদ্বাজ এবং কাঠমান্ডুর কৌশিক। এরা সকলেই শুক্ল যজুর্বেদের মধ্যমদিনা বিদ্যালয়ের অন্তর্গত। তাদের পবিত্র মান্য ভাষা হল সংস্কৃত। তবে সকলেই নেওয়ার ভাষায় পারদর্শী। নেওয়ারদের মধ্যে প্রধান ব্রাহ্মণ গোষ্ঠী এবং বৈদিক ও তান্ত্রিক জ্ঞানের প্রধান গুরু হিসাবে, রাজোপাধ্যায়দের নেপালি বর্ণ ব্যবস্থায় শীর্ষে স্থান দেওয়া হয়েছিল, এবং তারা বিশেষ করে হিন্দু নেওয়ারদের মধ্যে প্রচুর সামাজিক প্রতিপত্তি এবং ক্ষমতার অধিকারী ছিল।
আবুল কাশেম সন্দ্বীপ
আবুল কাশেম সন্দ্বীপ (১ এপ্রিল ১৯৪৪ - ১০ ডিসেম্বর ১৯৯৫) ছিলেন একজন বাংলাদেশী শিক্ষাবিদ, সাংবাদিক, স্বাধীন বাংলা বেতার কেন্দ্রের সংগঠক এবং প্রথম সংবাদ পাঠক। তাঁর জন্ম ১৯৪৪ সালের ১ এপ্রিল চট্টগ্রাম জেলার সন্দ্বীপ থানার মাইটভাঙ্গা গ্রামে। তাঁর পিতার নাম নুর আহমেদ। আবুল কাশেম সন্দ্বীপ ১৯৫৯ সালে সাউথ সন্দ্বীপ হাইস্কুল থেকে ম্যাট্রিকুলেশন, ১৯৬৪ সালে চট্টগ্রামের সরকারি আই,আই কলেজ থেকে উচ্চ মাধ্যমিক, ১৯৬৮ সালে চট্টগ্রাম কলেজ থেকে বাংলা সাহিত্যে স্নাতক (সম্মান) এবং একই বিষয়ে চট্টগ্রাম বিশ্ববিদ্যালয় থেকে ১৯৬৯ সালে এম.এ ডিগ্রি অর্জন করেন। তিনি ১৯৭৪ সালে ভারত থেকে কো-অপারেটিভ বিষয়ে ফেলোশিপ এবং ১৯৭৫-৭৬ সালে সোভিয়েত রাশিয়া থেকে ডিপ্লোমা ডিগ্রি অর্জন করেন।
প্রারম্ভিক জীবন
সন্দ্বীপ ১৯৪৪ সালের ১ এপ্রিল চট্টগ্রাম জেলার সন্দ্বীপ উপজেলায় জন্মগ্রহণ করেন। তার বাবা ছিলেন নূর আহমেদ। তিনি ১৯৫৯ সালে সাউথ স্যান্ডউইথ স্কুল থেকে ম্যাট্রিকুলেশন পরীক্ষায় উত্তীর্ণ হন। ১৯৬৮ সালে তিনি বাংলা সাহিত্যের বিএ (অনার্স) ডিগ্রি অর্জন করেন এবং চট্টগ্রাম বিশ্ববিদ্যালয়ের ১৯৬৯ সালে এমএ অর্জন করেন।
ছাত্রজীবন ও কর্মজীবন
আবুল কাশেম সন্দ্বীপ ছাত্রনেতা হিসেবে ১৯৬২-৬৪ সালে সরকারি আই,আই কলেজ ছাত্র সংসদের সাধারণ সম্পাদক, ১৯৬৪-৬৫ সালে চট্টগ্রাম কলেজ বাংলা বিভাগের সাহিত্য সম্পাদক, ১৯৬৫-৬৬ সালে চট্টগ্রাম কলেজ ছাত্র সংসদের বার্ষিকী সম্পাদক, ১৯৬৬-৬৭ সালে চট্টগ্রাম কলেজ ছাত্র সংসদের সহ-সভাপতির দায়িত্ব পালন করেন। এছাড়া ১৯৬২-৬৭ সাল পর্যন্ত চট্টগ্রাম বিশ্ববিদ্যালয় প্রতিষ্ঠা আন্দোলনের ছাত্র সংগ্রাম কমিটির সদস্য এবং ১৯৬৯ সালে চট্টগ্রাম বিশ্ববিদ্যালয় শহীদ মিনার নির্মাণ কমিটির আহবায়কের দায়িত্ব পালন করেন।
তিনি ১৯৬০-৭০ সাল পর্যন্ত দৈনিক জমানা (চট্টগ্রাম), সাপ্তাহিক জমানা (চট্টগ্রাম), দৈনিক আজাদী (চট্টগ্রাম)-এ সাংবাদিক হিসেবে কর্মরত ছিলেন।
১৯৭০ সালে, তিনি চট্টগ্রামের ফটিকছড়ি কলেজে সহ-অধ্যক্ষ হিসেবে যোগদান করেন। ১৯৭১ সালে বাংলাদেশের স্বাধীনতা যুদ্ধ চলাকালে চট্টগ্রামের কালুরঘাটে স্বাধীন বাংলা বিপ্লবী বেতার কেন্দ্র গঠিত হয়, তিনি এর অন্যতম প্রতিষ্ঠাতা ছিলেন। তিনি এই বেতার কেন্দ্রে বার্তা বিভাগের দায়িত্ব পালন করেন। স্বাধীনতার পর তিনি কিছুদিন ঢাকা বেতার কেন্দ্রে নিযুক্ত ছিলেন এবং পরবর্তীতে বাংলাদেশ জাতীয় সমবায় ইউনিয়নের গণশিক্ষা প্রকল্পে পরিচালক হিসেবে দায়িত্ব পালন করেন।
মৃত্যু
দীর্ঘদিন অসুস্থ থাকার পর তিনি ১৯৯৫ সালের ১০ ডিসেম্বর ৫১ বছর বয়সে সাভারের তালবাগস্থ নিজ বাসভবনে মৃত্যুবরণ করেন।
পুরস্কার
এছাড়া তার স্মৃতির স্মরণে সাভার পৌরসভার সাভার থানা সড়কটির নাম ‘আবুল কাশেম সন্দ্বীপ’ হিসেবে নামকরণ করা হয়।
মুহাম্মদ আসফ-উদ-দৌলা
প্রাথমিক জীবন
তিনি ফরিদপুর জেলা স্কুলে শিক্ষা গ্রহণ করেন।
রুথ চ্যাটারটন
প্রারম্ভিক জীবন
চ্যাটারসন ১৮৯২ সালের ২৪শে ডিসেম্বর নিউ ইয়র্ক সিটিতে জন্মগ্রহণ করেন। তার পিতা ওয়াল্টার চ্যাটারটন একজন স্থপতি এবং মাতা লিলিয়ান (বিবাহপূর্ব রিড)। তিনি ইংরেজ ও ফরাসি বংশোদ্ভূত। তার পিতামাতা তার শৈশবেই আলাদা হয়ে যান। চ্যাটারটন নিউ ইয়র্কের পেলহামের মিসেস হ্যাগেন্‌স স্কুলে পড়াশোনা করেন।
অকাল জরা
অকাল জরা বা প্রজরা (Progeria) একটি খুবই বিরল বংশাণুগত রোগ যেখানে রোগী খুব অল্প বয়সে বুড়িয়ে যায়। একাধিক অকালজরাকল্প সংলক্ষণ (প্রোজেরয়েড সিনড্রোম) আছে যাদের মধ্যে  অকাল জরা অন্যতম। অকাল জরার ইংরেজি পরিভাষা প্রোজিরিয়া (Progeria) শব্দটির উৎপত্তি হল  গ্রিক শব্দ  "pro" (πρό), যার অর্থ পূর্বে বা অপরিপক্ক এবং  "gēras" (γῆρας), যার অর্থ বৃদ্ধ বয়স। রোগটি খুবই বিরল এবং খুব কমসংখ্যক শিশু এই রোগ নিয়ে জন্মায়। অকাল জরাগ্রস্ত রোগী সাধারণত তেরো-চৌদ্দ থেকে বিশ বছর বয়স পর্যন্ত বেঁচে থাকে। এটি একটি বংশাণুগত রোগ যা সাধারণত নতুন পরিব্যক্তির ফলে হয়। খুব বিরল ক্ষেত্রে এটি বংশীয় হয় কারণ এর বাহক সাধারণত সন্তান জন্মদান পর্যন্ত বেঁচে থাকে না। যদিও অল্প বয়সে বুড়িয়ে যাওয়া সকল রোগকে অকাল জরা বলা হয় তবে প্রায়শই অকাল জরা পরিভাষাটি দিয়ে নির্দিষ্টভাবে  হাচিনসন-গিলফোর্ড অকাল জরা সংলক্ষণ (HGPS) কে বোঝায়। বিজ্ঞানীগণ অকাল জরা নিয়ে বিশেষভাবে আগ্রহী কারণ তাঁদের ধারণা এই রোগ নিয়ে গবেষণা করলে মানুষের স্বাভাবিক বুড়িয়ে যাওয়ার প্রক্রিয়া সম্পর্কে অনেক তথ্য জানা যাবে।
রুথ চ্যাটারটন
প্রারম্ভিক জীবন
১৯০৮ সালে চ্যাটারটন ও তার বন্ধুরা ওয়াশিংটন, ডি.সি.তে এক মঞ্চনাটক দেখতে যান। চ্যাটারটন তার বন্ধুদের কাছে এই নাটকের প্রধান অভিনেত্রীর অভিনয়ের সমালোচনা করেন, বন্ধুরা তাকে মঞ্চ অভিনেত্রী হওয়ার আহ্বান জানান কিংবা চুপ করতে বলেন। চ্যাটারটন তাদের এই আহ্বান গ্রহণ করেন এবং কয়েকদিন পর সেই মঞ্চনাটকের দলে যোগ দেন। তিনি এরপর মঞ্চে কর্মজীবন গড়ার লক্ষ্যে বিদ্যালয়ের পাঠ ত্যাগ করেন। ১৬ বছর বয়সে চ্যাটারটন উইসকনসিনের মিলওয়াউকির ফ্রেন্ড স্টক কোম্পানিতে যোগ দেন ও সেখানে ছয় মাস অতিবাহিত করেন।
অকাল জরা
বিজ্ঞানী জোনাথন হাচিনসন ১৮৮৬ সালে প্রথম অকাল জরা রোগের বর্ণনা দেন। আরেক বিজ্ঞানী হেস্টিংস গিলফোর্ড ১৮৯৭ সালে পৃথকভাবে এই রোগের বর্ণনা দেন। তাই পরবর্তীতে এই রোগের নাম হাচিনসন-গিলফোর্ড অকাল জরা সংলক্ষণ  রাখা হয়। গবেষণায় দেখা গেছে প্রতি ৪০ লক্ষ জন্মগ্রহণকারী শিশুর মধ্যে ১টি শিশু এই রোগে আক্রান্ত হয়। বর্তমানে সারা বিশ্বে প্রায় ১০০ জন অকাল জরা রোগী আছে বলে জানা যায়। মেডিকেল ইতিহাসে ১৪৩ জন অকাল জরা রোগীর কথা জানা যায়। ভারতে একই পরিবারে পাঁচ জন অকাল জরার রোগী আছে। এই রোগের কার্যকর কোনও চিকিৎসা নেই। তাই এটি ভালো হওয়ার রোগ না। এই রোগীরা সাধারণত তেরো বছরের বেশি বাঁচে না। কমপক্ষে ৯০% রোগী ধমনী-কঠিনীভবনের (অ্যাথেরোসক্লেরোসিস) বিভিন্ন জটিলতা যেমন হার্ট অ্যাটাক, স্ট্রোক, প্রভৃতি কারণে মারা যায়।
রুথ চ্যাটারটন
কর্মজীবন
১৯২৯ সালে চ্যাটারটন ধারে মেট্রো-গোল্ডউইন-মেয়ারে যান এবং এই স্টুডিওর মাদাম এক্স চলচ্চিত্রে অভিনয় করেন। চলচ্চিত্র সমালোচনামূলকভাবে ও বক্স অফিসে সফলতা অর্জন করেন। এই চলচ্চিত্রে তার অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি সারা অ্যান্ড সন্স (১৯৩০) চলচ্চিত্রে অপেরা গায়িকা হিসেবে খ্যাতি অর্জন করা গৃহিণী চরিত্রে অভিনয় করেন। এই চলচ্চিত্রটিও সমালোচনামূলক ও ব্যবসায়িক দিক থেকে সফলতা লাভ করে এবং তিনি এই কাজের জন্য পুনরায় শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এই বছরে তিনি ওয়েস্ট কোস্ট চলচ্চিত্র প্রদর্শকদের আয়োজিত ভোটে নর্মা শিয়েরারের পর বর্ষসেরা নারী তারকা হিসেবে দ্বিতীয় সর্বোচ্চ ভোট লাভ করেন।
আশরাফ ঘোরী
মোহাম্মদ আশরাফ ঘোরী (Mohammed Ashraf Ghori) (জন্মঃ ১৭ সেপ্টেম্বর ১৯৭৩), সবচেয়ে পরিচিত যে নামে আশরাফ ঘোরী, হলেন একজন ভারতীয় কমিক বইয়ের শিল্পী, চলচ্চিত্র নির্মাতা ও উদ্যোক্তা। তিনি সংযুক্ত আরব আমিরাত এর প্রথম সিজিআই বিজ্ঞান কথাসাহিত্য চলচ্চিত্র লেভিটি জিরো ইরর মাইনাস ওয়ান (জিরো ইরর) নির্মাণের জন্য সুপরিচিত।  যেটি ৬৩ তম কান চলচ্চিত্র উৎসবের এ স্বীকৃতি জিতেছে। তিনি এক্সপান্স সিজিআই ডিজিটাল নকশা সংস্থা সিইও এবং প্রতিষ্ঠাতা হন। ঘোরী ডার্ক হর্স কমিক্স এবং আইডব্লিউডি পাবলিশিং সহ প্রধান কমিক বইয়ের প্রকাশকদের জন্য কাজ শুরু করেছেন।
প্রাথমিক জীবন এবং পেশাগত ক্যারিয়ার
ঘোরী মাত্র ২ বছর বয়সে ভারত এর হায়দ্রাবাদ থেকেে সংযুক্ত আরব আমিরাত এর দুবাইয়ে পাড়ি জমান। তার প্রথম পেশাদার কাজ খালিজ টাইমস এর পত্রিকার প্রকাশিত হয়। তিনি ১৯৮৯ সাল থেকে ২০০১ সাল পর্যন্ত ইয়ং টাইমস এর জন্য নিয়মিত অঙ্কনশিল্পী ছিলেন।
ঘোরী ২০০৬ এবং ২০০৭ সালের জন্য কুয়েত আরব বিজ্ঞাপন পুরস্কারের জন্য বিচারক প্যানেলে ছিলেন।
২০০৭ সালে তিনি এক্সপান্সেস সিজিআই প্রতিষ্ঠিত করেন এবং ২০০৮ সালে তিনি জিরো ইরর নামে স্বাধীন ফিল্ম তৈরি শুরু করেন। জিরো ইররর ৩য় উপসাগরীয় ফিল্ম ফেস্টিভাল প্রিমিয়ারে স্থান পায়।  এবং সী ফী-লন্ডন এর ১০ তম সংস্করণ এ ভূমিকা রাখেন। ২০১০ সালে, ঘোরী প্রথম ইন্দো এমিরেটি চলচ্চিত্র 'মালার' এর জন্য কলা পরিচালক/প্রযোজক ডিজাইনার ছিলেন।
নভেম্বর ২০১২ সাল থেকে ঘোরী তার এফওবি সিটি ওয়েব কমিক-এর অধীনে এক্সপান্স সিজিআই আত্মপ্রকাশ করে।
পট্টড়কাল স্মারকসমূহ
পট্টডাকাল স্মারকসমূহ (Group of Monuments at Pattadakal) ১৯৮৭ সালে ইউনেস্কো বিশ্ব ঐতিহ্যের তালিকায় অন্তৰ্ভুক্ত হয় । এখানে নয়টা  গুরুত্বপূৰ্ণ হিন্দু মন্দির এবং একটা জৈন মঠ বিদ্যমান। এর মধ্যে বিরুপক্ষ মন্দিরটি  ৭৪০ খ্ৰীষ্টাব্দে রাণী লোকমহাদেবীয়ে  স্বামীর দক্ষিণ ভারত বিজয় উপলক্ষে নিৰ্মাণ করেছিলেন। এটি একটি অনবদ্য স্থাপত্য নিদৰ্শন। এই মন্দিরের ছাড়াও এখানে আইহোল, বাদামি, পট্টডাকাল এবং ষষ্ঠ শতাব্দীর চালুক্য রাজবংশের নিৰ্মিত একাধিক মন্দির বিদ্যমান। সপ্তম শতাব্দীত পল্লবসকলে বাদামী অধিকার করে  কিছুকালের জন্য এখানে  চালুক্য রাজ্যের রাজধানী গড়েছিল। এই মন্দিরসমূহ হল উত্তর এবং দক্ষিণ ভারতীয় স্থাপত্যরীতির এক অনবদ্য মিশ্ৰণ। পট্টডাকাল এটি হিন্দু তীৰ্থস্থান। এখানে আঠটি শিব মন্দির এবং  একটি শৈব মঠ বিদ্যমান।  প্ৰাঙ্গণের মধ্যে পাপনাথ মন্দির এবং একটি জৈন মন্দির অবস্থিত ।
আদাবাড়িয়া ইউনিয়ন
আদাবাড়িয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
ভোগ নিটিং
ভোগ নিটিং, ভোগ নিটিং ইন্টারন্যাশনাল নামেও পরিচিত, সোহো পাবলিশিং এলএলসি দ্বারা প্রকাশিত কাঁটায় কাপড় বোনা সম্পর্কিত একটি ম্যাগাজিন। এটি দ্বিবার্ষিকভাবে প্রকাশিত হয় এবং এতে বুনন নকশা, সুতা পর্যালোচনা এবং নকশাকারীদের সাথে সাক্ষাৎকার প্রকাশিত হয়। ভোগ ইন্টারন্যাশনাল নিটিং হল অ্যাডভান্স পাবলিকেশন্স ইনকর্পোরেটেডের একটি নিবন্ধিত ট্রেডমার্ক এবং লাইসেন্সের অধীনে ব্যবহার করা হয়।
রাহুল বন্দ্যোপাধ্যায়
রাহুল বন্দ্যোপাধ্যায় (জন্ম: ১৫ ডিসেম্বর, ১৯৮৬) হলেন একজন ভারতীয় তিরন্দাজ। তিনি অশোক বন্দ্যোপাধ্যায় ও কল্পনা বন্দ্যোপাধ্যায়ের পুত্র।
রাহুল তেরো বছর বয়স থেকে তিরন্দাজি শুরু করেন। তার দিদি দোলা বন্দ্যোপাধ্যায়ও একজন তিরন্দাজ। তিনি ২০০৪ সালের ওয়ার্ল্ড ইউথ চ্যাম্পিয়নশিপে অংশ নেন। এটিই ছিল তার প্রথম আন্তর্জাতিক প্রতিযোগিতা। ২০০৮ ও ২০০৯ সালের তিরন্দাজি বিশ্বকাপে তিনি অনেকগুলি সোনা জেতেন। দিল্লিতে আয়োজিত ২০১০ কমনওয়েলথ গেমসে তিনি পুরুষদের একক রিকার্ভ বিভাগে সোনা জেতেন।
হিলদা (গায়িকা)
মিরিয়াম আলেহান্দ্রা বিয়াঞ্চি (Gilda; জন্ম: ১১ অক্টোবর, ১৯৬১ - মৃত্যু: ৭ সেপ্টেম্বর, ১৯৯৬) বুয়েন্স আয়ার্সে জন্মগ্রহণকারী প্রথিতযশা আর্জেন্টিনীয় কুম্বিয়া ধাঁচের গায়িকা ও বিশিষ্ট গীতিকার ছিলেন। ১৯৯১ থেকে ১৯৯৬ সময়কালে আর্জেন্টিনার গানের ভুবনে তিনি হিলদা নামেই অধিক পরিচিত ছিলেন।
প্রারম্ভিক জীবন
প্রবাদপ্রতিম চলচ্চিত্র গিল্ডায় রহস্যময়ী ও নৈরাশ্যবাদী নারীর স্থবির চরিত্ররূপে রিটা হেওয়ার্থের অসামান্য অভিনয়ের প্রেক্ষিতে ও হেওয়ার্থের সম্মানার্থে সঙ্গীতাঙ্গনে তিনি এ নামে নামাঙ্কিত হন। ক্যাথলিক স্কুলে সঙ্গীত উৎসব আয়োজনকালে হিলদা সঙ্গীতের দিকে ঝুঁকে পড়েন।
কর্মজীবন
১৯৯৫ সালে পাসিতো আ পাসিতো ("পায়ে পায়ে") মুক্তি পায়। এতে নো মি আরেপিয়েন্তো দে এস্তে আমর ("এই প্রেম নিয়ে আমার অনুশোচনা নেই") শিরোনামীয় গানটি বেশ জনপ্রিয়তা পায়। উল্লেখ্য এ গানটি তার সর্বাপেক্ষা জনপ্রিয় গানগুলোর অন্যতম ছিল।
দেহাবসান
৭ সেপ্টেম্বর, ১৯৯৬ তারিখে মর্মান্তিক সড়ক দুর্ঘটনায় হিলদা-র দেহাবসান ঘটে। এ সময় তিনি তাঁর সর্বশেষ ও সর্বাপেক্ষা সফলতম অ্যালবাম কোরাসন বালিয়েন্তে-র ("সাহসী হৃদয়") প্রচারণায় দেশব্যাপী ভ্রমণ করছিলেন। মা, নিজ কন্যা, তিনজন সঙ্গীতশিল্পী ও বাস চালক তাঁর সাথে ছিলেন। এন্ত্রে রিওস প্রদেশের ন্যাশনাল রুট ১২-এর ১২৯ কিলোমিটার সামনে এক ট্রাকের সাথে মুখোমুখি সংঘর্ষে তারা সবাই নিহত হন।
কীর্তগাঁথা
মৃত্যুর অল্পকিছুদিন পরই হিলদা তাঁর সমর্থকদের কাছ থেকে অভূতপূর্ব খ্যাতি অর্জন করেন ও কেউ কেউ তাঁকে ‘সন্ন্যাসিনী’ নামে আখ্যায়িত করেন। তার জন্মদিনে শুভানুধ্যায়ীরা দুর্ঘটনা কবলিত স্থানে শ্রদ্ধাজ্ঞাপন করে ও নীল মোমবাতি, ফুল, উপহার ও অন্যান্য শ্রদ্ধার্ঘ্য দ্রব্যাদি রাখেন।
মৃত্যুকালীন হিলদা একটি নতুন অ্যালবাম নিয়ে কাজ করছিলেন। কিন্তু ঐ অ্যালবামে পাঁচটিমাত্র গান ছিল। ১৯৯৭ সালে মৃত্যু-পরবর্তীকালে ‘নো এস মি ডেসপেডিডা’ (নট মাই ফেয়ারওয়েল) শিরোনামের অ্যালবামে ঐ গানগুলোকে অন্তর্ভুক্ত করা হয়। অ্যালবামটিতে তার অন্যতম সেরা সফল গান: ‘সে মি হা পারদিদো আন কোরাজন’, দুইটি সরাসরি ধারনকৃত গান ও অন্যান্য গায়কদের গান ছিল। ১৯৯৯ সালে অপ্রকাশিত দলিল ও সংক্ষিপ্ত আকারে বিজ্ঞাপনধর্মী বিষয়াদি নিয়ে ‘লাস অ্যালাস দেল আলমা’ শিরোনামে আরও একটি অ্যালবাম মুক্তি পায়। তার সেরা অন্যান্য গানের মধ্যে ‘ফুইস্তে’ (ইউ অয়ার), ‘নো মি আরেপিয়েন্তো দে এস্তে অ্যামর’ ও ‘নো এস মি দেসপেদিদা’ উল্লেখযোগ্য।
তার কিছু গান মৃত্যু-পরবর্তীকালে পুনরায় সম্পাদনা করে প্রকাশ করা হয়। তন্মধ্যে, ‘আতাকুই ৭৭’ সংস্করণের ‘নো মি আরেপিয়েন্তো দে এস্তে অ্যামর’ অন্যতম।
গণমাধ্যমে
২০১২ সালে সাংবাদিক আলেহান্দ্রো মার্গেলিসের সম্পাদনায় গ্রুপো এডিটোরিয়াল প্লানেতা থেকে ‘হিলদা, লা আবান্দারাদা দে লা বাইলান্তা’ শিরোনামে আত্মজীবনী প্রকাশিত হয়। এটিই তার একমাত্র অনুমোদিত গ্রন্থ ছিল।  ২০১৫ সালে বুয়েনোস আইরেসে হিলদা নাটক মঞ্চস্থ হয়। ফ্লোরেন্সিয়া বার্থহোল্ড এ নাটকের কেন্দ্রীয় চরিত্রে ছিলেন ও ইভান এসপেচে নাটকটি পরিচালনা করেন। ১৫ সেপ্টেম্বর, ২০১৬ সালে তার মৃত্যুর ২০ বছর পূর্তি উপলক্ষ্যে আত্মজীবনী নিয়ে আই’ম গিল্ডা শিরোনামীয় আত্মজীবনীমূলক চলচ্চিত্র মুক্তি পায়। এতে হিলদা চরিত্রে উরুগুয়ে-আর্জেন্টিনা বংশোদ্ভূত নাতালিয়া ওরেইরোসহ তার মূল ব্যান্ডের বেশ কয়েকজন সঙ্গীতজ্ঞ অংশ নেন।